หุ้น18มิ.ย.ปิดลบ2.32จุด
หุ้น18มิ.ย.ปิดร่วง 2.32 จุดที่ 1,163.41 จุด มูลค่า 26,424 ล้านบาท แนะนักลงทุนติดตามสถานการณ์ยุโรปใกล้ชิด
18 มิ.ย. 2555

หุ้น18มิ.ย.ปิดร่วง 2.32 จุดที่ 1,163.41 จุด มูลค่า 26,424 ล้านบาท แนะนักลงทุนติดตามสถานการณ์ยุโรปใกล้ชิด




ตลาดหุ้นวันที่ 18 มิ.ย. เปิดตลาดในช่วงเช้าดัชนีปรับตัวบวกแรง แต่หลังจากนั้นค่อยปรับตัวลดลงจนมาปิดตลาดที่ระดับ 1,163.41 จุด ลดลง 2.32 จุด หรือ 0.20% มูลค่าการซื้อขาย 26,424 ล้านบาท 
นายสมชาย อเนกทวีผล ผู้อำนวยการฝ่ายวิเคราะห์ บล.ฟินันเซีย ไซรัส กล่าวว่า ดัชนีหุ้นปรับตัวบวกตอบรับข่าวผลการเลือกตั้งในประเทศกรีซ แต่ไปต่อไม่ได้เพราะยังคงเห็นว่าปัญหายังไม่ได้รับการแก้ไข และต้องติดตามสถานการณ์ในประเทศสเปนและอิตาลี เพราะพบว่าอัตราผลตอบแทนพันธบัตรของประเทศทั้ง 2 พุ่งขึ้นสูงในระดับเกิน 7% และเกือบ 7% ตามลำดับ สะท้อนให้เห็นถึงความไม่มั่นใจเศรษฐกิจของทั้ง 2 ประเทศ
สำหรับภาวะการลงทุนขณะนี้แนะนำให้นักลงทุนคอยและติดตามสถานการณ์ เพื่อรอจังหวะในการลงทุน หากดัชนีปรับตัวลดลงแนะนำให้เข้ารับซื้อดัชนีบริเวณ 1,140 -1,150 จุด ส่วนแนวต้านอยู่ที่ 1,170-1,175 จุด 
5 อันดับหุ้นที่มีการซื้อขายสูงสุด1.PTTGC ปิดที่ 58 บาท ไม่เปลี่ยนแปลง มูลค่าการซื้อขาย 1,691 ล้านบาท 2.SCB ปิดที่ 141.50 บาท ลดลง 2 บาท หรือ 1.39% มูลค่าการซื้อขาย 1,430 ล้านบาท  3.PTT ปิดที่ 331 บาท ลดลง 2 บาท หรือ 0.60% มูลค่าการซื้อขาย 1,394 ล้านบาท 4.IVL ปิดที่ 29.50 บาท ลดลง 0.25 บาท หรือ 0.84% มูลค่าการซื้อขาย 1,171 ล้านบาท 5.JAS ปิดที่ 3.08 บาท ลดลง 0.04 บาท หรือ 1.28% มูลค่าการซื้อขาย 986 ล้านบาท